CELEX: 32020D1688
Language: hu
Date: 2020-09-25 00:00:00
Title: Az Európai Központi Bank (EU) 2020/1688 határozata (2020. szeptember 25.) a harmadik fedezettkötvény-vásárlási program végrehajtásáról szóló (EU) 2020/187 határozat módosításáról (EKB/2020/48)

2020.11.13.   
               
               
                  HU
               
               
                  Az Európai Unió Hivatalos Lapja
               
               
                  L 379/58
               
            
         AZ EURÓPAI KÖZPONTI BANK (EU) 2020/1688 HATÁROZATA
         (2020. szeptember 25.)
         a harmadik fedezettkötvény-vásárlási program végrehajtásáról szóló (EU) 2020/187 határozat módosításáról (EKB/2020/48)
         AZ EURÓPAI KÖZPONTI BANK KORMÁNYZÓTANÁCSA,
         tekintettel az Európai Unió működéséről szóló szerződésre és különösen annak 127. cikke (2) bekezdésének első francia bekezdésére,
         tekintettel a Központi Bankok Európai Rendszere és az Európai Központi Bank Alapokmányára és különösen annak 12.1. cikke második albekezdésére, a 3.1. cikke első francia bekezdésével és a 18.1. cikkével együttesen,
         mivel:
         
                     (1)
                  
                  
                     Az EKB/2014/40 európai központi banki határozat (1) létrehozta a harmadik fedezettkötvény-vásárlási programot (CBPP3), majd e határozatot átdolgozta az (EU) 2020/187 európai központi banki határozat (EKB/2020/8) (2). A CBPP3 az eszközfedezetű értékpapír-vásárlási program, a közszektor eszközeinek másodlagos piacon történő megvásárlására irányuló program és a vállalati szektort érintő vásárlási program mellett az Európai Központi Bank (EKB) kibővített eszközvásárlási programjának részét képezi. Az eszközvásárlási program célja a monetáris politika transzmissziójának előmozdítása, az euroövezet gazdaságának történő hitelezés megkönnyítése, a háztartások és cégek hitelfelvételi feltételeinek enyhítése és a hozzájárulás ahhoz hogy az inflációs ráták középtávon visszatérjenek a 2 % alatti, azonban ahhoz közeli szintekre, az EKB árstabilitás fenntartására irányuló elsődleges céljával összhangban.
                  
               
                     (2)
                  
                  
                     2020. március 5-én a Kormányzótanács lényegében úgy határozott, hogy bizonyos előre meghatározott körülmények között automatikusan korlátozza az elfogadható ügyfelek eurorendszer monetáris politikai műveleteihez való hozzáférését. Következésképpen a Kormányzótanács továbbá úgy határozott, hogy amennyiben és ameddig az (EU) 2015/510 európai központi banki iránymutatás (EKB/2014/60) (3) alapján ilyen automatikus korlátozás, vagy felfüggesztés vagy kizárás alkalmazandó, úgy az adott ügyfél által kibocsátott fedezett kötvények CBPP3 keretében történő vásárlása ennek megfelelő automatikus kizárásának is érvényesülnie kell. A Kormányzótanács továbbá úgy határozott, hogy az e döntést tükröző módosításokat attól az időponttól kezdődően kell alkalmazni, amikortól alkalmazandó az (EU) 2015/510 iránymutatás (EKB/2014/60) éves módosítása.
                  
               
                     (3)
                  
                  
                     Ezért az (EU) 2020/187 határozatot (EKB/2020/8) ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            Módosítás
            Az (EU) 2020/187 határozat (EKB/2020/8) a következőképpen módosul:
            A 3. cikk (3) bekezdésének d) pontja helyébe a következő szöveg lép:
            
                        „d)
                     
                     
                        Az azon hitelintézetek által kibocsátott fedezett kötvények, amelyeknek az eurorendszer monetáris politikai műveleteihez való hozzáférését az (EU) 2015/510 iránymutatás (EKB/2014/60) alapján korlátozták, felfüggesztették vagy kizárták, a korlátozás, felfüggesztés vagy kizárás időtartamára automatikusan kizárásra kerülnek a CBPP3 keretében történő vásárlások köréből. A d) pont első mondatától eltérően a Kormányzótanács fenntartja a jogot, hogy eseti értékelést követően újraértékelje az azon hitelintézetek által kibocsátott fedezett kötvények kizárását, amelyeknek az eurorendszer monetáris politikai műveleteihez való hozzáférését az (EU) 2015/510 iránymutatás (EKB/2014/60) alapján korlátozták, felfüggesztették vagy kizárták, és amennyiben megfelelő, visszavonja a kizárást.”
                     
                  
         
            2. cikk
            Hatálybalépés
            Ez a határozat az Európai Unió Hivatalos Lapjában való kihirdetését követő huszadik napon lép hatályba.
            Ezt a határozatot 2021. január 1-jétől kell alkalmazni.
         
         
            Kelt Frankfurt am Mainban, 2020. szeptember 25-én.
            
               
                  az EKB Kormányzótanácsa részéről
               
               
                  az EKB elnöke
               
               Christine LAGARDE
            
         
         
            (1)  Az Európai Központi Bank EKB/2014/40 határozata (2014. október 15.) a harmadik fedezettkötvény-vásárlási program végrehajtásáról (HL L 335., 2014.11.22., 22. o.).
         
            (2)  Az Európai Központi Bank (EU) 2020/187 határozata (2020. február 3.) a harmadik fedezettkötvény-vásárlási program végrehajtásáról (EKB/2020/8) (HL L 39., 2020.2.12., 6. o.).
         
            (3)  Az Európai Központi Bank (EU) 2015/510 iránymutatása (2014. december 19.) az eurorendszer monetáris politikához kötődő keretének végrehajtásáról (az általános dokumentációra vonatkozó iránymutatás) (EKB/2014/60) (HL L 91., 2015.4.2., 3. o.)